Kepala Kejaksaan Negeri | KEJAKSAAN NEGERI BREBES
adminbbs August 4th, 2018, 4:38 am No comment	410 views
Kepala Kejaksaan Negeri,4.50 / 5 ( 2votes ) Van Honsebrouck Castle Brewery | The Great Canadian Beer Snob
Tag Archives: Van Honsebrouck Castle Brewery Swak groei in lugverkeer knou ATNS | Netwerk24
Swak groei in lugverkeer knou ATNS
Deur Francois Williams 19 April 2018 13:35
lugdienste se winsmarges is so klein soos 2% of minder en word geraak deur stygende oliepryse. Foto: Pexels
Die groei in lugverkeer in Suid-Afrika is te traag om die staatsbeheerde lugverkeernavigasiediens, die ATNS, finansieel volhoubaar te hou.
Thabani Mthiyane, uitvoerende hoof van ATNS, het Donderdag in die parlement gesê ATNS kry 90% van sy inkomste uit die tariewe wat lugdienste betaal vir die gebruik van ATNS se navigasiedienste by lughawens.
Maar lugdienste se winsmarges is so klein soos 2% of minder en word geraak deur stygende oliepryse. Dit plaas verdere druk op ander lugvaartdienste soos ATNS.
ATNS het aansoek gedoen vir nuwe tariefverhogings en wag nog op die lugvaartreguleerder om daaroor te besluit.
ATNS verwag gemiddelde jaarlikse saamgestelde groei van lugverkeer in die komende drie jare van onderskeidelik 2,29%, 2,21% en 2,18%, het Mthiyane aan die parlement se portefeuljekomitee oor vervoer gesê.
Dié groei in lugverkeer in Suid-Afrika is volgens Mthiyane bloot nie genoeg om ATNS as ’n onderneming finansieel volhoubaar te hou nie. ATNS ondersoek dus alternatiewe inkomstebronne en om meer buite Suid-Afrika uit te brei.
ATNS mik om in die komende boekjaar R371 miljoen in nuwe tegnologie te belê.
ATNS verwag die gemiddelde tariewe vir die volgende drie jaar sal net meer as 4% wees. Mthiyane het verwys na ander instellings soos Eskom wat vir hoër tariewe aansoek doen, maar minder kry as waarvoor hy vra en dan in finansiële moeilikheid beland.
Volgens hom is ATNS nog nie op daardie vlak nie, maar hy waarsku wel die instelling se finansies gaan in die toekoms onder druk kom.
ATNS se bedryfskoste groei teen 6% tot 7%, en sy bedryfskoste as persentasie van die totale inkomste is byna 95%.
Mthiyane sê ATNS het teen die einde van die vorige boekjaar R1,6 miljard in die bank gehad, maar die geld raak vinnig minder namate in nuwe tegnologie belê word.
ATNS, wat in 1992 gestig is, het in 2017 vir die eerste keer ’n gekwalifiseerde ouditmening gekry.
Mthiyane sê dit het as ’n skok gekom en hulle is nie trots daarop nie. Hy het verduidelik dit spruit uit die rekeningkundige hantering van sekere bates, asook onreëlmatige besteding.
Stappe is gedoen om dit nie vanjaar te herhaal nie, en die “ouditeure is reeds op die perseel”.
Nog ’n probleem by ATNS is dat die direksie uit net drie nie-uitvoerende lede bestaan. Dit beteken daar is nie genoeg direkteure om as voorsitters van kritieke komitees soos die oudit- en risikokomitee te dien nie.
ATNS is in gesprek met die minister van vervoer om die direksie te versterk, sê Mthiyane.
Meer oor: Lugvaart
Alitalia vlieg weer na SA
FlySafair is TripAdvisor se top-lugdiens in Afrika